Kazakstanin kansanäänestys 2022

Kazakstanissa järjestettiin kansanäänestys kesäkuussa 2022, joka käsitteli perustuslaillisia muutoksia. Nämä puolestaan olivat koskivat maan tammikuisten mielenosoituksien syihin puuttumista ja mielenosoittajien vaatimuksiin vastaamista.

Tausta 
Laajat mielenosoitukset alkoivat vastalauseena korkeille bensan ja kaasun hinnoille tammikuussa 2022. Syynä tähän oli hallituksen päätös lopettaa nestekaasun hintasääntely, minkä johdosta hinta kasvoi kaksinkertaiseksi. Myöhemmin mielenosoittajat alkoivat vaatia myös poliittisia uudistuksia kuten korruption ja epätasa-arvon kitkemistä. Presidentti Kasym-Žomart Tokajev julisti maahan hätätilan, erotti pääministerin ja nosti itsensä kansallisen turvallisuusneuvoston johtajaksi edellisen presidentin Nursultan Nazarbajevin tilalle.

Tokajev ilmoitti 11. tammikuuta, että rauhanturvaajiksi kutsutut kollektiivisen turvallisuusjärjestön joukot ovat alkaneet vetäytyä maasta. Hän myös kritisoi Nazarbajevia ja lupasi kansalaisille poliittisa uudistuksia. Tokajev myös syytti "ulkomailla treenattuja terroristeja" mielenosoituksien taustajoukoiksi.

Kazakstanin perustuslakia on muutettu vain kaksi kertaa aikaisemmin: vuosina 1995 ja 2017. Tokajev ilmoitti 5. toukokuuta, että maassa järjestetään kuukautta myöhemmin kansanäänestys perustuslakiin ehdotetuista lisäyksistä ja muutoksista.

Keskeinen sisältö 
Tokajev piti 16. maaliskuuta 2022 puheen parlamentille, jossa hän kuvaili suunniteltuja perustuslain muutoksia ja lisäyksiä. Näihin kuuluivat mm. seuraavat:

 Presidentin oltava puoluepolitiikan ulkopuolella virkakautensa ajan
 Presidentti ei saa puuttua oblastien kuvernöörien tai kaupunkien pormestarien päätöksiin
 Istuvan presidentin lähisukulaiset eivät saa toimia valtion huippuviroissa
 Vähennetään senaatin valtaa tehdä lakialoitteita 
 Perustuslaillisen tuomioistuimen perustaminen uudelleen
 Vähennetään parlamentin alahuoneen edustajien määrää 

Alun perin perustuslain muutoksiin kuului myös kolmen uuden oblastin luominen, mutta tämä toteutettiin ennen kansanäänestystä: Tokajev 4. toukokuuta ukaasin, jolla nämä kolme uutta oblastia perustettiin.

Tulokset

Galleria

Lähteet 

Kansanäänestykset
Vuoden 2022 vaalit
2022